mteb/NusaParagraphTopicClassification huggingface dataset:
Aku iku heran pol ambek arek jaman saiki sing sek milih Toshiba gawe pilihan laptop e. Iki guduk ngarahno nang arek sing gak nduwe duit gawe tuku laptop maneh ya, maksute nang uwong sing lagi tuku laptop anyar dan milihe Toshiba. Ancene sih tak akoni laptop iku kokoh pol. Tapi mergo kokoh e komponen sing onok ndek laptop iku, Toshiba dadi terkesan jadul pol. Ndelok laptop e ae ketok nek iku laptop lawas, padahal iku laptop anyar. Hal iku mergo kabeh laptop Toshiba iku pasti tebel pol. Mergo tebel iku mau, laptop e iku keroso luwe abot timbang laptop biasane. Bener-bener gak cocok digawe arek enom sing nenteng laptop nang ndi ae.
Pawon ing omahku resik banget. Pojokan pawon ana tanduran sing dideleh bapakku supaya bisa nambahi bagusing pawon. Kabeh alat kanggo masak ditata karo Bapakku jejer apik ana ing lemari. Iki mana supaya Ibuku yen masak ora bingung nggoleki ning ngendi wae alat masak nalika wis ketata jejer ana ing lemari. Alat sing dijejer kaperang dadi pirang bagian. Ana panggon kusus kanggo alat sing digawe masak kayata sutil, wajan, serok, lading, panci, lan liyane. Ana panggon sijine sing kusus kanggo alat sing digawe nalika panganan wis mateng kayata sendok, garpu, piring, sumpit, lengser, lan liyane. Pawon iki bakalan tetep rusuh nalika dianggo masak nanging Ibu bakalan ngeresiki lan mbalekake kabeh barang ing panggon awal.
Masjid yaiku panggonan ibadahe wong islam. Masjid saiki ancene bentuke macem-macem bedo ambek biyen sing nganggo model adate sing ono nang daerah iku. Tapi guruku iku tau nganjurno nag masjid sing apik iku masjid sing iso dadekno sembayange kusyuk contone kebersihan. Masjid iku dianjurno resik soale nag ora sesik mesti akeh sembayange wong ora kusuk terus akeh sing ora dadi soale akeh kotoran sing kadang kotoran iku gowo najis. Mnagkane kabeh ta'mir masjid mesti nganjurno utowo jogo masjid iku tetep nang kondisi suci. Tapi saiki akeh masjid sing apik-apik tapi ora merhatekno tingkat kesuciane masjid iku maeng. Dadi nag nang masjid kudu ati-ati.
Nonton film neng bioskop kui pancen duwe pengalaman sing bedo. Nanging ora kabeh wong iso menyang neng panggon nonton film kui. Alesan iso mergo ora ono wektu opo ora ono duwit. Yen nonton film neng panggon layanan daring kui kudu langganan disik lan kudu metu duwit sing ora sitik. Biso sih delok film gratis neng laman-laman ilegal nanging kui jenenge pembajakan. Nonton neng film bajakan kui uga ngelanggar ukum dadi iso keno sangsi kunjoro utowo dendo. Ning ono pilihan kanggo sing ora duwe duwit lan tetep pengen dadi warga negoro sing apik. Awak dhewe iso nonton film utowo seris neng Youtube. Koyo film Tilik sing fenomenal taun 2022 kui. Film sing diproduksi karo Ravacana Film kui iso ditonton neng kanal Youtube resmi produksine tersebut. Yeng pengen nonton seris, ono seris apik sing judule Sore, Istri dari Masa Depan sing iso ditonton neng kanal Youtube Tropikana Slim.
Koncoku iku curhat nang aku, nek de’e iku pingin mulai ngelakoi olahraga nang Gym. Tapi berhubung jam kerjone iku padet pol, de’e dadi gak nduwe wektu gawe olahraga mrono. Nek pas weekend iku pasti digawe istirahat mbari pegel kerjo limang dino. Akhire tak sarano gawe munggah mudun ae nang gedung kantor ben dino. Awale de’e gak percoyo, terus tak jelasno nek manfaat munggah mudun iku onok akeh. Siji, nguatno jantung ambek paru-paru. Loro, nguatno otot ambek balung. Telu, ngeduno resiko stroke. Papat, ngendalikno gula darah. Limo, melihara kesehatan utek. Enem, mertahano kesehatan mental. Terakhir, ngeduno berat badan. Dadi gawe awakmu kabeh sing bingung mergo gak nduwe wektu gawe olahraga, coba munggah mudun tangga ae ben dino.
Yen Sampeyan seneng tuku buku lan seneng karo bangunan sing duwe nilai sejarah, Sampeyan kudu ngunjungi Toko Buku Natan neng Kotagede. Toko buku kui mlebu neng bangunan Dalem Natan. Dalem Natan kui omah kuno sing saiki didake penginepan, kafe, museum, lan toko buku. Omah kui jenis omah kalang sing dadi salah siji keunikan neng Kotagede. Arsitektur omah kalang kui unik banget soale ngegabungke arsitekter gaya Jowo lan Eropah. Neng kono koleksi buku sing didol akeh. Lan sebagian di antarane kui, buku-buku sing angel digoleki. Jarane buku-buku sing dipajang neng kono dikurasi langsung karo sing duwe utowo sing jogo. Sing jogo tokone uga ramah. Dee gelem ngewangi awak dhewe milih buku sing arep dituku.
Akeh wong sing nganggep panganan khas daerah kuwi dudu salah siji bentuk budhaya, nanging ya kanggo kebutuhan saben dina, padahal panganan daerah kuwi nyeritakake sejarah piye perjuangane kanggo nggawe panganan iki. Nanging wawasan iki ora dibagekake karo salah siji restoran cepat saji sing nduwe sajian sego uduk ning menune. Restoran iki ora nyeritakake piye proses sego uduk dimasak lan budhaya sing dadi latar belakang anane sega uduk iki. Kamangka pengunjung ya ora bisa ngewenehi apresiasi kanggo menu khas daerah sing digawa marang level sing luwih dhuwur kaya sega uduk iki, padahal sega uduk bisa dadi cara diplomasi kuliner kaya menu liyane.
Hardisk neng laptopku tau rusak. Pas kui aku lagi latian ngetik cepet isuk-isuk. Kebetulan pas kui aku wis metu seko gaweanku dadine aku ora ono kegiatan sing werno-werno. Timbangane gabut, aku tau jajal sinau koding. Ben luwih kepenak, aku sinau koding kui sambil nyambi latian ngetik cepet. Ketoke yen, ngoding nanging ngetik isih lelet lan akeh salahe kui marake tambah mumet. Pas lagi asik-asik latian ngetik kui, ono swara gedhe banget seko jobo. Jebul kui swara gardu listrik sing jebluk. Sak durunge ngerti kui, aku wis kaget disikan lan ora sengojo mukul banter neng laptop. Asile, Hardsiku kui rusak lan ora iso dibenake, senadyan hardisk kui isi tekan 1 tera.
Jaman saiki, jajanan tambah akeh variasine, salah sijine kepiting sing isih bayi utawa wong nyebute baby crab sing digoreng garin lan ditambah bumbu-bumbu. Kepiting anakan iki bedha karo kepiting sing wis gedhe amarga kulit cangkange luwih empuk, luwih gurih, masio ora ana daging e. Panganan iki maune ana ning Yogyakarta lan Cirebon. Tapi suwe-suwe ya melu kondhang ning Indonesia, utamane daerah pesisiran amarga gampang golek kepiting. Rasa kepiting iki gurih lan ana legine sithik saka daging kepiting seger utawa pedhes yen ditambah bumbu lombok. Nanging ya ana sing asin lan luwih kemripik amarga digoreng garing lan diolah kaya nggawe kripik ceker utawa kripik paru.
Wayah preian wingi, aku dijak lunga saka Magelang nang Jogja amarga ibu ana acara reuni SMA. Ning Jogja, pas ibu melu acara reuni, aku milih mlaku-mlaku ning daerah Malioboro amarga cedhak karo gedung reunine. Ning Malioboro, aku wis ora ndelok para pedagang camilan lan oleh-oleh sing ning pinggir dalan amarga akeh penertiban saka pemerintah. Banjur aku mlaku nang Pasar Bringharjo. Banjur ning jero, aku bisa nemu akeh wong sing dodol oleh-oleh kaya bakpia lan jajanan. Amarga kepengen bakpia, aku tuku sak kothak. Rasane ora kalah karo bakpia sing didol ning pusat oleh-oleh gedhe. Nanging teksture rada garing lan rada atos.
Aku nek ndelok berita jaman saiki iku rodok miris. Isine iku roto-roto wong sing sek enom tapi wes nduwe penyakit serius koyok diabetes, stroke, dan liyane maneh. Sing koyok ngono iku pasti umure gak bakal suwe. Terus aku keiling ambek wong-wong desa sing podo wes tuwo tapi sek sehat bugar pol. Tapi ancene seh, wong desa iku luwe panjang umur timbangane wong kota. Hal iku mergo gaya hidup nang desa iku luwe sehat. Nang ndi-ndi pasti mlaku. Mbari ngono, lingkungan nang desa iku sek asri dan udarane sek sueger. Gak koyok nang kota sing udarane wes kecemar ambek sembarang kalir polusi. Yo gak heran nek wong desa iku luwe berumur panjang.
Pas koncone dhewe lagi tanding olahraga opo wae, ameh kui futsal, silat, renang utowo sing liyane, awak dhewe kudu dukung dheweke kanggo coro teko neng pertandingane. Awak dhewe nyemangati utowo dongone dheweke sak durunge tanding kui uga bener. Nanging, koncone dhewe bakal luwih seneng yen awak dhewe teko langsung neng panggone dheweke tanding. Dheweke duwe motivasi tambahan pas lagi neng lapangan. Koncone dhewe kui ngeroso tanding ora dhewekan, nanging bareng-bareng karo awak dhewe. Koncone dhewe sing lagi tanding kui bakal luwih seneng pas dhewek rampung tanding, menang opo kalah, awak dhewe iso ngekei kembang utowo hadiah. Kui bakal berharaga banget kanggo dheweke.
Duwe siat kui penting. Masa depan kui ora ono sing ngerti. Awak dhewe, menengso sing wis dikei akal karo Gusti Allah, kudu mikir piye carane, awak dhewe iso slamet ngadani keorapastian kui. Neng Alquran surat Yusuf, awak dhewe diandani carane. Pas sedulure Yusuf pengen balik meneh neng mesir kanggo jupuk jatah gandum meneh. Pejabate kono ngewehi syarat kudu gowo Bunyamin. Bapak, Nabi Yaqub kui wedi yen kudu ngelepas Bunyamin. Dadi, Yaqub dhuwe siasat. Anak-anake dikon mlebu seko 4 gerbang sing bedo-bedo. Kui carane nabi Yaqub ben anak-anake iso slamet neng negeri Mesir. Yen mlebune ora bareng kui sedulur-sedulur kui ora ngundang akeh perhatian lan misale ono opo-opo terus ditangkep, sing liyane isih sio slamet.
Minggu wingi aku ambek koncoku dolan nang pusat teknologi annyar nag kota gudeg. Nak kono akeh pameran telpon sing ancene lagek ditokno karo pabrike. Nah ono salah sijine telpon sing regane iku kenek digawe tuku sepeda montor sitok sampekan. Terus pas tak delok mesine ngalah-ngalai laptop. Memosine sing digawe nyimpen data ae sampek atusan giga. Durung ram-me sing gedene ora pokro. Mari ngunu, kamera-e barang yo meh ngalah-ngalahe DSLR kualitasi soale wes digaweni ambek fitur sing ancene ono nag kamera digital ambek dslr. Tapi ancene ragane larange ora ukur mosok sampek kenek digawe tuku sepeda motor sitok terus sing garai wong mikir maneh yo mok oleh ngunu-ngunu tok telpon ambek cas ngunu tok.
Radio kui wis berubah banget. Akeh sing bedo pas jaman jaya-jayane tekan saiki. Termasuk cara golek sinyal radione. Pas awal-awal, yen awak dhewe pengen ngerungoke siaran radio, awak dhewe butuh alat sing jenenge radio. Carane golek sinyal neng kono. Awak dhewe gari ngubengke tombal sing ono neng kono. Tombole diubengke terus tekan awak dhewe delok sinyal sing pas. Yen durung pas kui, biasane suarane kui rodo kemresek lan luwih alon. Terus, iso meneh ngerungoke lewat HP pas taun 2010-an. Carane kui awak dhewe kudu nyambungke headset neng HP. Headset kui fungsine dadi koyo antena neng radio. Saiki yen awak dhewe pengen ngerungoke siaran radio kui iso gari ngeklik wae. Awak dhewe golek stasiun radio sing awak dhewe pengen rungoke neng aplikasi.
Lagi akeh wong mulai nggoleki hobi sing bisa ningkatake adrenalin. Salah sijine free diving utawa nyilem tanpa piranti bantuan kaya tabung oksigen, konstum renang, kaca mata, lan sapanunggale. Hobi iki mulai digalakake maneh sak wise pandemi amarga kolam-kolam renang mulai dibuka. Kanggo free diving iki perenang mung butuh fisik sing terus-terusan dilatih kaya pernapasan lan cara ngontrol awak ning njero banyu. Olah raga iki bisa dadi sarana nyehatake awak lan ngelatih mitigasi utawa kemampuan kanggo nyelametake awak pas lagi bencana kaya klelep utawa banjir. Amarga kegunaane akeh, kanca-kanca bisa mulai sinau renang lan nyilem dhisik lan bar kuwi lanjut sinau free diving.
Ben nang turnamen utowo pertandingan olahraga, pasti onok ae kejadian sing gak dipingino. Sing paling akeh kedaden iku kecelakaan sing dialami pemain olahragane iku mau. Nek wes ngono, keberadaan tim medis iku penting banget gawe nang ben pertandingan olahraga ndi ae. Soale nek onok pemain sing ngalami kecelakaan, isok langsung ditangani karo tim medis e. Nek situasine luwe serius, tim medis isok langsung nggowo pemain iku nang Rumah Sakit tanpa kudu ngganggu pertandingan olahraga sing lagi berlangsung. Nek misal gak onok tim medis nang pertandingan olahraga, acara iku mau isok tambah kacau dan bakal tambah molor marine soale kudu ngurus pemain sing terluka.
Sopo ae iku isok nabung gawe persediaan dana darurat. Tapi kadang onok ae uwong sing maleh kepekso nganggo dana darurat e padahal durung kekumpul akeh. Biasane sing koyok ngono iku dasarane boros dan senengane jajan terus. Nek awakmu wes niat kate nabung dana darurat, kudune awakmu iku isok ngilangno sifat borosmu iku. Sadari sisan awakmu iku kadang gak butuh gawe tuku sembarang kalire. Cukup tuku barang sing penting tok. Barang-barang sing sekirane gak butuh banget iku gak usah dituku. Gak kabeh kepinginan iku kudu dituruti, soale onok prioritas liyo sing kudu dipenuhi. Dadi gawe awakmu sing kate nabung dana darurat, ilingo, ojok boros.
Padha kaya omah panggung kayu saka Bengkulu, omah joglo gaya Jawa iki uga kudu dijaga lan kudu dirumat ben tetep penak dipanggoni. Kaping pisan yaiku kudu milih kayu sing ora gampang kena rayap amarga omah joglo iki sosoke utawa dasar lan pondasine sala kayu sing ngandelake kuncian. Kayu iki bakal awet yen pendopo iki ditambah tembok saka bata. Kaping pindho milih cat sing kualitase apik amarga cat iki ya ngaruh kanggo awet lan orane bangunan saka panas lan udan. Kaping telu, milih perabot sing awet. Kaping papat, milih bahan jogan sing apik kaya marmer utawa kayu sing ora gampang kena rayap. Banjur sing terakhir yaiku ngopeni lingkungan omah kaya irigasi lan liyan-liyane ben ora gampang kena banjir.
Nag desokku akeh wong seng icir kangkung, Kangkung yaiku tumbuhan sayuran sing akeh diicir nag sawah utowo omah-omah sing icir karo teknik hidroponik utowo enggon sing akeh banyune. Kangkung iku godonge ijo omboh terus pucuke rodok lincip koyok pucuke panah. Terus ono kembange putih tapi tengae warnai ungu. Biasane kanggkung iki kenek dimasak macem-macem awaet teko osengan sampek lalapan pecel barang yo kenek. Mari ngunu buah-buahan yo ono, salah sijine yaiku pelem. Pelem iku wit'e koyok wit tanduran umume warnai coklat ireng terus godonge iku ijo betuke lonjong terus lincip nag pucuke, terus nag kembang ono sing warnai kuning ambek putih tapi bentuke cilik-cilik.
Onok salah siji merk hp sing paling tahan banting, yaiku Nokia. Hp sing siji iki wes legendaris banget. Sak durunge usum smartphone, wes onok sing jenenge hp Nokia. Dan ket mbiyen, hp Nokia iki wes dikenal ambek body ne sing tahan banting. Kate diuncal, dipidak, pokok diapakno ae, iku sek tetep utuh. Gak koyok hp hp jaman saiki sing gak sengojo kesenggol teko mejo ae layare wes retak. Bahkan onok wong sing wes ngelakoni serangkaian tes ketahanane Nokia. Mulai diuncal ket ketinggian 3 meter, dijarno teles pas udan, sampe dilebokno oven, iku kabeh lolos tes. Wes talah, gak onok sing isok ngalahno ketangguhane hp sing siji iki.
Sholat iku kewajibane wong Islam. Sholat uga dadi salah siji ajaram Islam sing melbu ana ing rukun Islam. Wis ora bisa dienyang, amarga sholat iki dadi tiang agama. Amalan paling pertama sing ditimbang ana ing akhirat jange yaiku sholat. Miturut hadist Nabi Muhammad, yen sholate apik amalan utawa tindakan liyane uga mesti apik. Nanging sak walike, yen sholate bolong-bolong, nganti ora tau sholat tindakan liyane bakalan ala sisan. Biyen awale prentah sholat iku abot banget. Untunge Allah ngewenehi keringanan supaya wong Islam kabeh mampu kanggo ngelakoni sholat. Mula, ayo padha ora ninggalake sholat amarga sholat iku tiang agama lan bisa nggawe kene luwih cedhak karo Gusti Allah!.
Jinisipun kompor tradisional tesih wonten malih sanesipun pawon. Kompor tradisional menika benten kaliyan pawon ingkang boten saged dipindah-pindah. Asmanipun anglo. Wujudipun mirip pawon amargi sami didamel saking lempung. Anglo katon langkung fleksibel amargi langkung alit lan saged dibeta dhateng pundi-pundi. Anglo namung gadhah satunggal tungku. Bagian inggilipun bolong kangge nglebetaken areng saking kayu utawi batok klapa. Werninipun anglo kados khasipun lempung ingkang dibakar, inggih punika merah bata. Piranti masak ingkang tradisional menika tesih saged bertahan amargi bentukipun ingkang luwih praktis. ketimbang jinising kompor sanes. Daharan ingkang dimasak kangge anglo ugi gadhah aroma ingkang khas amargi apinipun didamel saking ingkang alami.
Anjuran nag numpak sepur saiki wes seje ambek rong tahun wing sing ancene nang pandemik covid. Saiki anjurane wes ora ketat koyok disek, nah saiki cukup duwe bukti booster sing nomer siji iku wes cukup tanpo kudu duwe tes antigen ambek liyan-liyan. Dadi cukup nyudohno bukti sertifikat sing ono nang splikasi peduli lindungi iku wes cukup. Nah anjuran iku ancene digawe ambek pemerintah ben iso jogo kesehatane masyarakate sing sak durunge iku akeh wong sing mati mergo visus siji iki. Yo ora masalah asline sing penting kanggo jogo perkoro sing ora bakal kekiro nang pikiran polahe nag wes kenek virus iki mesti nyowo sing dadi taruhane.
Kitab suci ning agama islam yaiku al-quran. Kitab iki duwe basa sing dhuwur lan angel dipahami yen wong kuwi ora gelem ngaji utawa ora gelem diskusi kanggo nemu maknane. Kamangka ana wong sing nggawe kitab tafsir ben wong sing ora ngerti babagan al-quran iki bisa ngerteni kandungane al-quran. Amarga kitab iki duwe bahasa sing dhuwur, awak dhewe uga kudu maca alon-alon lan ora kesusu. Banjur ngamalake ora bisa langsung amarga kudu ana panduan lan ana tuntunan ben ora salah. Kamangka kuwi, awak dhewe kudu sinau sing sregep kanggo ngerteni maksude al-quran sing sejatine kanggo tuntunan urip lan dadi amalan sing nyelametake ning dina kiamat.
Timun Mas iki dadi salah siji cerita rakyat sing paling terkenal nang Indonesia. Legendane Timun Mas iki wes kesebar nang ndi ae soale wes onok cetakan bukune. Malah saiki wes onok versi kartune. Ceritane iku berawal tentang Mbok Randa sing pingin nduwe anak dan njaluk tolong nang Raksasa sing moro muncul nang ngarep omahe. Raksasa iku ngekeki biji timun sing isok ditanem gawe Mbok Randa. Raksasa iku gawe perjajian pas anak sing nang njero timun iku wes umur enem tahun, kudu dibalekno nang Raksasa gawe dipangan. Ditanem biji iku, dan pas gede, dadakno isine onok bayine. Ambek Mbok Randa dikeki jeneng Timun Mas. Mereka urip bahagia. Sampe akhire pas Timun Mas umur enem tahun, raksasa teko nang omahe Mbok Randa dan nagih anak sing dimaksud. Mbok Randa sing wes sayang ambek Timun Mas gak tego dan nggolek alesan liyane gawe nunda. Sampe akhire Mbok Randa njaluk bantuan nang Pertapa. Ambek Pertapa iku dikeki patang kantong sing isok bunuh raksasa. Pas raksasa iku balik maneh, Mbok Randa ngekeki kantong iku nang Timun Mas dan ngongkon de’e gawe nyerang raksasa iku nganggo kantong iku. Awale sempet gagal terus, akhire Raksasa isok dikalahno pas Timun Mas nguncal kantong kepapat.
Pas aku melok mondok ekskul sing paling tak senenge yo iku takro. Takro soale iku gabungane teko poli ambek bal-balan. Terus sing garai aku seneng maneh iku bale, bale iku ora koyok bal umume. Bal iku koyok anyaman siing teko preng, tapi ora koyo preng. Nah pas takok koncoku iku teko Menjalin sing wes digaringno terus diolah dadi bal ambek liyan-liyane maeng. Menjalin iku asline yo rotan iku, tapi nag daerah gonanku iku jenenge Menjalin. Dadi bal iku maeng ora gampang bejat soale iku atose pol. Nah sing garai seru maneh iku bocah-bocah nag dolanan iku ora gawe sepatu sepasang tapi mok sak sise soale ben enak mencolote.
Nek pas preian terus gak onok sing ngejaki dolen metu, biasane aku bakal ngancani mbah uti ket isuk sampe bengi. Mbah uti iku paling seneng nek onok putune sing ngancani, opo maneh saiki simbah wes gak isok lapo-lapo, mek isok turu nang kasur tok. Dadi nek wes ambek mbah uti, aku mesti ngajak ngobrol terus. Soale mbah uti paling seneng ngerungokno wong cerito mbasio wes gak isok ngerespon maneh. Kadang yo tak jak nonton TV bareng, utowo tak wacakno Al-Qur’an. Bahkan mangan pun yo tak cikno. Berhubung mbah uti wes gak isok mangan opo-opo, dadi saiki mek butuh nggawekno susu terus dilebokno teko selang sonde.
Ing wulan iki cuaca lagi ekstrem banget. Saben dina bisa udan angin lan akeh wit sing tumbang. Pamrentah ngewanti-wanti supaya ati-ati nalika plesir apa maneh yen kate plesir ing gunung utawa laut. Cuaca sing ora bisa diprediksi kaya ngene nyebabake cilaka nalika ora waspada. Banyu laut uga pasang, ning gunung uga dalane lunyu amarga udan terus. Ora mung wisatawan sing dikongkon waspada, tapi pihak pengelola panggon wisata uga tetep kudu waspada nggawe antisipasi nalika ana kedadean sing ora dipengeni kedadean. Mulane kudu bisa ndelok situasi lan kondhisi nalika meh plesir supaya ora mbahayake awake dhewe lan kaluwarga amarga cilaka ora ana sing ngerti tekane saka endi.
Nang pertandingan iku mesti ono anjuran sing kudu dilakoni. Opo maneh nang bal-balan sing gelek gawe rame nang negoro iki. Lah kabeh pendukung tim maeng mesti dianjurjo ojo sampek mlebu lapangan mbok iku pertandingane wes mari opo durung, mesti ora oleh. Soale iku bakal gawe rame ambek gegeran. Terus nyanyekno lagu-lagu utowo yel-yel sing rasis sing sekirane iki ngelek-ngelekno wong liyo utowo pemain liyo, terus gowo barang sing tajam contone koyok gaman ambke sak bongsone iku maeng. Terus yo ora oleh buwak utowo nyawatno barang opo ae nang lapangan. Terus dadekno provokor nang tim utowo supoerte sing liyane. Dadi nag iso anjuran mabek saran iku maeng kudu dilakoni ben ora ono gegeran.
Paralayang iku olahraga terbang bebas sing nganggo sayap kain sing lepas landas nganggo sikil. Tujuan ngelakoni paralayang iku gawe rekreasi utowo kompetisi. Olahraga paralayang iki lepas landase teko lereng bukit utowo gunung sing ngemanfaatno angin. Angin iki digawe dadi sumber daya angkat sing isok marakno sayap kain utowo parasut iku ngayang duwur. Angin sing dimanfaatno nang paralayang iki onok rong jenis, yaiku angin naik sing nubruk lereng utowo diarani dynamic lift ambek angin naik sing disebabno mergo thermal utowo diarani thermal lift. Rong jenis angin mau dimanfaatno cek parasut isok mumbul luwe duwur dan luwe adoh. Sing unik teko olahraga iki alat sing dinggo murni teko angin dan gak atek nganggo mesin blas.
Panganan sing didol karo wong-wong saiki akeh pol maceme. Ana sing wis cepak lan bisa langsung dipangan, ana sing gur kudu dioven, lan liyane. Nanging kabeh panganan sing didol ana ing embong utawa ing panggon-panggon tertentu iku bisane akeh bahan pengawete. Supaya ora kakean mangan panganan sing ngandung bahan pengawet, bisa diakali karo mbekal wae nalika sekolah utawa kerja.  Miturut sing ditulis karo superindo ana ing website, ana pirang-pirang alesan sing nguatna babagan luwih apik gawa bekal dewe tinimbang jajan ing njaba. Wis mesti bekal dewe iku luwih sehat, bahan masakane luwih aman lan seger, bisa nambah kreatifitas kanggo masak, lan sing penting nggawe luwih hemat.
Awak dhewe mungkin arang ngeresike kipas angin sing ono neng omah mergo awak dhewe ora ngerti carane piye. Padaha, ngerisik kipas angin kui penting, soale debu-debu sing ono neng kipas kui iso marake awak dhewe keno penyakit sing ono hubungane karo pernapasan. Yen durung ngerti carane, kene tak andani. Awak dhewe kudu ngerisi kipas kui neng panggon terbuka koyo teras, ben ora ngeregeti omah. Sing kisiji, awak dhewe kudu ngebongkar disik kipase. Ora kudu dibongkar kabeh sing penting awak dhewe iso nyopot bagian kitirane. Sing ketelu, awak dhewe resik debu-debu sing numpuk. Sing kepapat, resik debu-debu sing isih nempel neng rangka lan kitirane kui nganggo gombal sing wis ditelesi. Sing kelimo, digarengke. Sing keenem, yen wis garing, dipasang meneh.
Saiki wis metu ponsel pinter sing layar sentuh nanging iso dilipet. Iki teknologi sing apik. Nanging kui ogo teknologi sing awak dhewe ora butuhke. Yen dipikir-pikir meneh, opo tujuane HP kui iso dilipet. Menurutku, ora ono tujuan sing mendesak kanggo nganggo tekonologi kui. Aku ngerosone ponsel pinter lipet kui mung digawe kanggo perusahane kui pamer wae. Soale, wong-wong disik sempet ngebayangke piye yen ponsel pinter kui ono sing iso dilempit. Perusahaan podo gawe HP sing koyo ngono kui kanggo buktike yen dheweke iso gawe HP sing konsumen-konsumene banyangke. Nanging, secara keguanaane kui arep podo wae. Bedane paling mung layar dadi iso luwih gedhe.